
Republika Hrvatska
Općinski sud u Rijeci
   Prekršajni odjel

Poslovni broj	 Pp-502/2024-4

U  I M E  R E P U B L I K E  H R V A T S K E

P R E K R Š A J N I  N A L O G

	Općinski sud u Rijeci, po sucu Vladi Pleše, na temelju prijedloga sudske savjetnice Karoline Dragojević, u prekršajnom postupku protiv 1.okrivljenika Sanje Kiš i 2. okrivljenika Milana Savića zbog prekršaja iz članka 13. Zakona o prekršajima protiv javnog reda i mira (Narodne novine br. 47/1990, 55/1991, 29/1994, 114/2022, 47/2023– dalje ZPPJRM), u povodu optužnog prijedloga Ministarstva unutarnjih poslova Policijske uprave primorsko-goranske, I policijske postaje Rijeka, Klasa: 211-07/24-5/3675, Urbroj: 511-09-23-24-1 podnesenog Sudu 12.veljače 2024.,  23.ožujka 2026.,

i z d a o  j e

p r e k r š a j n i  n a l o g
           protiv 

           1. okrivljenika Sanja Kiđ, rođeno prezime Miljković, OIB: 04431170278, rođena 22.08.1973., u Rijeci, kći Živka, sa prebivalištem u Rijeci, Škurinjska cesta 7, prekršajno osuđivana,  ostali podaci ne poznati, 

           2. okrivljenika Milan Savić, OIB: 35760497905, rođen 29.08.1957., u Puli, sin Vojina, sa prebivalištem u Rijeci, Škurinjska cesta 7, prekršajno ne osuđivan, ostali podaci ne poznati, 
k r i v i   s u  
	što su,

I.       18.siječnja 2024.,  oko 20:30 sati Sanja Kiš (koncentracija alkohola od 0,80 g/kg) i Milan Savić nalazili su se na ulici ispred adrese Škurinjska cesta kbr 7.; Milan je izašao iz stana kako bi iznio smeće, te pokupio izmet svoga psa kada je ugledao Sanju kako šeće svojeg psa ulicom, te je Sanja počela govoriti „tu seri ljubavi tu su govna“. Milan se obratio Sanji kako bi joj ukazao da on čisti izmet za svojim psom, te kako bi bilo u redu da ona očisti za svojim kada obavi nuždu; Sanja je rekla Milanu kako ju boli briga za izmet jer se nalazi na javnoj površini, te kako će raditi što ona želi;prilikom razgovora Milan je Sanji rekao kako je više neće upozoravati već kako će je prijavit nadležnim službama vezano za njeno ponašanje na što je Sanja počela vikati na Milana obrativši mu se riječima: „ nemoj da ja tebi složim prijavu, nije problem u govnu od psa već u govnima koja tu žive već 100 godina“, aludirajući na Milana i njegovu obitelj; te se Milan obratio Sanji riječima: „ TI si govno najveće, začepi gubicu“,

           dakle, na javnom mjestu vikali, te time remetili javni red i mir

čime su počinili prekršaj iz članka 13. ZPPJRM -a

           pa se na temelju odredbe članka 13. ZPPJRM –a prvookrivljeniku,

                                                          izriče

                               novčana kazna u iznosu od 300,00 ( tristo) eura 

      Na temelju članka 33. stavka 11. PZ-a, prvo okrivljenik je dužan novčanu kaznu platiti u roku od 30 (trideset) dana od dana pravomoćnosti ovog prekršajnog naloga.

      Na temelju članka 152.stavka 3. Prekršajnog zakona, ako prvo okrivljenik u roku koji mu je određen za plaćanje novčane kazne uplati 2/3 izrečene novčane kazne, smatrati će se da je izrečena novčana kazna u cijelosti plaćena.

       Ako prvo okrivljenik izrečenu novčanu kaznu ne uplati u ostavljenom roku, ista će se na temelju članak 34. stavak 1. PZ-a naplatiti prisilno. 

     Na temelju članak 138 stavka i članka 139. PZ-a prvo okrivljenik je dužan nadoknaditi troškove prekršajnog postupka u iznosu od 20,00 (dvadeset) eura u roku od 15 ( petnaest) dana po pravomoćnosti ovog prekršajnog naloga
   
         Na temelju odredbe članka 13. ZPPJRM –a i članka 37. PZ-a drugo okrivljeniku,

                                                          izriče

                               novčana kazna u iznosu od 300,00 ( tristo) eura 

      Na temelju članka 33. stavka 11. PZ-a, drugo okrivljenik je dužan novčanu kaznu platiti u roku od 30 (trideset) dana od dana pravomoćnosti ovog prekršajnog naloga.

      Na temelju članka 152.stavka 3. Prekršajnog zakona, ako drugo okrivljenik u roku koji mu je određen za plaćanje novčane kazne uplati 2/3 izrečene novčane kazne, smatrati će se da je izrečena novčana kazna u cijelosti plaćena.

       Ako drugo okrivljenik izrečenu novčanu kaznu ne uplati u ostavljenom roku, ista će se na temelju članak 34. stavak 1. PZ-a naplatiti prisilno. 

      Na temelju članak 138 stavka i članka 139. PZ-a drugo okrivljenik je dužan nadoknaditi troškove prekršajnog postupka u iznosu od 20,00 (dvadeset) eura u roku od 15 ( petnaest) dana po pravomoćnosti ovog prekršajnog naloga
Obrazloženje

1.Ovlašteni tužitelj podnio je optužni prijedlog protiv okrivljenika zbog prekršaja činjenično i pravno opisanog u izreci prekršajnog naloga.

2.Ispitujući optužni prijedlog utvrđeno je da je isti utemeljen na vjerodostojnoj dokumentaciji, te iskazu svjedoka koji ima neposredna saznanja. 

3.Izdavanje prekršajnog naloga opravdavaju dokazi i to: zapisnik o ispitivanju prisutnosti alkohola u organizmu na ime Milan Savić, zapisnik o ispitivanju prisutnosti alkohola u organizmu na ime Sanja Kiš, zapisnik o ispitivanju osumnjičenika na ime Milan Savić, zapisnik o ispitivanju osumnjičenika na ime Sanja Kiš, naredbu o određivanju mjere opreza na ime Milan Savić, naredbu o određivanju mjere opreza na ime Sanja Kiš, zapisnik o ispitivanju svjedoka na ime Biljana Savić, i izviješće o uhićenju ne ime Sanja Kiš.

3.1. Izvršen je i uvid u prekršajnu evidenciju Ministarstva pravosuđa, uprave i digitalne transformacije za prvo okrivljenika iz koje proizlazi da je ista ranije prekršajno osuđivana.

3.2. Izvršen je i uvid u prekršajnu evidenciju Ministarstva pravosuđa, uprave i digitalne transformacije za drugo okrivljenika iz koje proizlazi da isti nije prekršajno osuđivan.

4. Sud je utvrdio da su u radnji okrivljenika ostvarena sva obilježja prekršaja za koji se terete kao i da su ispunjeni svi uvjeti iz članka 230. PZ za izdavanje prekršajnog naloga bez ispitivanja okrivljenika i provođenja glavne rasprave pa su okrivljenici proglašeni krivim i kažnjeni kao u izreci prekršajnog naloga.

5. Odluka o troškovima donesena je primjereno dužini i složenosti trajanja prekršajnog postupka.

6.  Slijedom navedenog valjalo je odlučiti kao u izreci.

Rijeka, 23.ožujka 2026.


Sudski savjetnik				                                         Sudac

Karolina Dragojević, v.r.					                  Vlado Pleše, v.r.



UPUTA O PRAVU NA PRIGOVOR

Protiv prekršajnog naloga okrivljenik i druge osobe iz članka 192. stavak 2. PZ mogu podnijeti prigovor. Prigovor se podnosi ovome sudu u roku 8 (osam) dana od dana dostave prekršajnog naloga u dovoljnom broju primjeraka za sud te za protivnu stranku.

Sud u postupku po izjavljenom prigovoru nije vezan vrstom i visinom kazne ili druge mjere iz prekršajnog naloga.

Ako se prigovor podnosi zbog izrečene prekršajno pravne sankcije, oduzete imovinske koristi, oduzimanja predmeta prekršaja ili određenih troškova u povodu izdavanja prekršajnog naloga, podnositelj treba obrazložiti prigovor i podnijeti dokaze o činjenicama na kojima temelji prigovor.

Plaćanje novčane kazne prije podnošenja prigovora ili nakon što je prigovor podnesen, smatra se okrivljenikovim odricanjem od prava na podnošenje prigovora odnosno odustajanjem od već podnesenog prigovora protiv prekršajnog naloga.

DNA:
- ovlašteni tužitelj;
- prvookr. na adresu iz izreke uz optužni prijedlog i uplatnice;
- drugookr. na adresu iz izreke uz optužni prijedlog i uplatnice;

